হোয়াইট হাউসে ঢোকার চেষ্টা, গুলিবিদ্ধ ১

ওয়েব ডেস্ক: হোয়াইট হাউসে (White House) ঢোকার চেষ্টা। সশস্ত্র ব্যক্তিকে গুলি করল নিরাপত্তারক্ষীরা (Security Personnel)। রবিবার ওই ঘটনা ঘটে। আশঙ্কাজনক অবস্থায় ওই ব্যক্তি হাসপাতালে (Hospital) ভর্তি। সেসময় প্রেসিডেন্ট ডোনাল্ড ট্রাম্প (Donald Trump) হোয়াইট হাউসে ছিলেন না। তিনি ছুটি কাটাতে ফ্লোরিডার বাসভবনে ছিলেন।

আমেরিকার সিক্রেট সার্ভিসের আধিকারিকরা শনিবার জানতে পারেন ইন্ডিয়ানা থেকে হোয়াইট হাউসে আত্মঘাতী হওয়ার জন্য একজন আসতে পারেন। তাঁর গাড়ি আটকে দেওয়া হয়। ওই ব্যক্তি আগ্নেয়াস্ত্র বের করেন। এরপরই তাঁকে গুলি করা হয়। স্থানীয় হাসপাতালে ওই ব্যক্তিকে ভর্তি করা হয়েছে। ওয়াশিংটনের মেট্রোপলিটন পুলিশ ঘটনার তদন্ত শুরু করেছে। তবে এই প্রথম নয়। এর আগেও হোয়াইট হাউসে ঢোকার চেষ্টা করায় নিরাপত্তারক্ষীরা গুলি করেছে এরকম ঘটনা আগেও ঘটেছে। ২০১৬ সালেও এমন ঘটনা ঘটেছিল। ২০২৩ সালে ২০ বছর বয়সী ভারতীয় অভিবাসী সাই বরশিষ্ট কান্ডুলা ট্রাকে করে হোয়াইট হাউসে ঢোকার চেষ্টা করেন। উল্লেখ্য, গত জুলাই মাসেই পেনসিলভেনিয়ায় নির্বাচনী প্রচারে ট্রাম্পকে লক্ষ্য করে গুলি করা হয়েছিল। তাঁর কান ঘেঁষে গুলি বেরিয়ে যায়।

আরও পড়ুন: ‘গাজা বিক্রি নেই’ লিখে ট্রাম্পের রিসর্টে হামলা, নেপথ্যে কারা?

দেখুন অন্য খবর: